Nabidae

Nabidae er en familie av insekter som tilhører tegene, en gruppe av nebbmunner. Disse tegene er rovdyr som suger ut kroppsvæsker fra ulike smådyr.
Gruppen omfatter ca. 400 kjente arter fordelt på ca. 30 slekter. Det er funnet 41 arter i Europa og 8 arter i Norge.


== Utseende ==
Nabidae er middelsstore (gjerne 4 – 12 mm), slanke, langbeinte teger, sugesnabelen er lang og går i en bue ut fra kroppen på undersiden. Kroppen er forholdsvis myk (lite sklerotisert). Hodet er smalt med utstående fasettøyne, antennene 4-leddete og tynne. Forbeina er ofte modifisert for å gripe bytte. De er ofte kortvingede, dersom vingene er velutviklede er de lite sklerotiserte.


== Levevis ==
Disse tegene lever stort sett oppe i vegetasjonen, der de løper rundt på jakt etter bytte. De er lite spesialiserte og kan angripe mange slags byttedyr, for eksempel bladlus og sommerfugl-åmer.


== Nyttedyr ==
Nabidae er viktige nyttedyr i jord- og hagebruk ved at de bidrar til å holde bestandene av potensielle skadedyr nede.


== Systematisk inndeling med norske arter ==
Familien Nabidae er systematisk plassert i gruppen Cimicomorpha, sammen med: Pachynomidae, Rovteger, Velocipedidae, Microphysidae, Joppeicidae, Thaumastocoridae, Bladteger, Netteger, Medocostidae, nebbteger, Lasiochilidae, Plokiophilidae, Lyctocoridae, Cimicidae og Polyctenidae. Velocipedidae og Medocostidae ble tidligere gjerne regnet som undergrupper av Nabidae.

orden nebbmunner (Hemiptera)
underorden plantesugere (Homoptera) (parafyletisk)
underorden teger (Heteroptera)
overfamilie Cimicomorpha
familie Nabidae
underfamilie Nabinae – 32 arter i Europa
slekten Himacerus Wolff, 1811. Fem arter i Europa. I Norden:
Himacerus major (A. Costa, 1842) – funnet i Sverige
Himacerus mirmicoides (O. Costa, 1834) – finnes i Norge
Himacerus boops (Schiødte, 1870) – finnes i Sverige og Finland
slekten Nabis Latreille, 1802. 27 arter i Europa. I Norden:
Nabis limbatus Dahlbom, 1851 – finnes i Norge
Nabis lineatus Dahlbom, 1851 – Sverige og Finland
Nabis flavomarginatus Scholtz, 1847 – finnes i Norge
Nabis brevis Scholtz, 1847 – finnes i Norge
Nabis ericetorum Scholtz, 1847 – finnes i Norge
Nabis ferus (Linnaeus, 1758) – finnes i Norge
Nabis pseudoferus Remane, 1949 – finnes i Norge
Nabis punctatus A. Costa, 1847 – Sverige og Finland
Nabis rugosus (Linnaeus, 1758) – finnes i Norge
Nabis inscriptus (Kirby, 1837) – Sverige og Finland
underfamilie Prostemmatinae – 9 arter i Europa, ikke i Norden
slekten Alloeorhynchus Fieber, 1860
slekten Phorticus Stål, 1860
slekten Prostemma Laporte de Castelanu, 1832


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr.
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
Australian Faunal Directory – Nabidae (2002) [1]


== Eksterne lenker ==
(en) engrøvere – oversikt og omtale av artene i WORMS-databasen 
(en) engrøvere i Encyclopedia of Life 
(en) engrøvere i Global Biodiversity Information Facility 
(no) engrøvere hos Artsdatabanken 
(sv) engrøvere hos Dyntaxa 
(en) engrøvere hos Fauna Europaea 
(en) engrøvere hos Fossilworks 
(en) engrøvere hos ITIS 
(en) engrøvere hos NCBI 
(en) Kategori:Nabidae – bilder, video eller lyd på Wikimedia Commons 
Nabidae – detaljert informasjon på Wikispecies 
Norsk Entomologisk forening – for deg som vil lære mer om insekter.